open-index/open-wikipedia-markdown huggingface dataset:
Carin Bartosch Edström

**Carin Bartosch Edström** (s. 1965 Malmö) on ruotsalainen säveltäjä, kirjailija ja kielenkääntäjä. Hän varttui Roomassa, Lundissa ja Yhdysvalloissa. Bartosch Edström on tehnyt käännöksiä italiankielisten barokkioopperoiden libretoista ja Aku Ankka -sarjakuvista. Hän on kääntänyt sekä italiasta että saksasta ja myös järjestänyt italian kielessä valmennusta. Vuonna 2011 hän debytoi kirjailijana rikosromaanilla *Furioso*, jota seurasi maaliskuussa 2014 *Kassandra*.

Bartosch Edström opiskeli sävellystä Rolf Martinssonin, Hans Geforsin, Lars Ekströmin, Lars-Erik Rosellin ja Sven-David Sandströmin johdolla. Oppiarvonsa sävellyksessä hän sai vuonna 1999. Hän perusti Lundin opiskelijaoopperan vuonna 1987 ja johti sen esityksiä Igor Stravinskyn sekä Paul Hindemithin teoksista. Hän toimi Musica Vitaen orkesteripäällikkönä Växjössä vuosina 1990–1992 ja kiinnostui tänä aikana säveltämisestä. Bartosch Edström on naissäveltäjien Opus 96 -järjestön perustajajäsen. Mats Rondinin ja Marianne Jacobsin kanssa hän perusti Skanörin/Falsterbon kamarimusiikkifestivaalin. Hän on myös laulanut sopraanona, mutta lähinnä omien teostensa esityksissä.

Bartosch Edströmistä tuli vuonna 2000 Ruotsin säveltäjäliiton jäsen.

## Teoksia
### Oopperoita
* *Trassel*
* *Huvudsaken* (lastenooppera)

### Muuta
* *Asthmose* kahdelle viululle, 2006
* *Claudia goes shopping* nokkahuilulle, 1995
* *Happiness is a G-string* alttoviululle, 1996
* *Kansas épidemix* viululle, sellolle ja jousille, 1994
* *Luce promessa* sellolle ja orkesterille, 1996
* *Persephone's dream* huilulle ja pianolle, 1988
* *Playtime* jousille, 1996
* *Redan morgon!* sooloklarinetille, 2004
* *September 1918*, kolme laulua sopraanolle ja viululle Edith Södergranin sanoihin

## Lähteet
Anandiben Patel

**Anandiben Patel** (s. 21. marraskuuta 1941) on intialainen poliitikko, joka toimi Gujaratin ensimmäisenä naispääministerinä vuosina 2014–2016. Ennen uraansa osavaltion johdossa hän oli Gujaratin osavaltiohallituksessa ministerinä vuodesta 1998 alkaen. Lopetettuaan uransa Gujaratin pääministerinä hän on toiminut Madhya Pradeshin ja Chhattisgarhin kuvernöörinä vuonna 2018, kunnes hänet siirrettiin Uttar Pradeshin kuvernööriksi vuonna 2019.

Patel oli opettaja ennen poliittista uraansa. Intian kansanpuolueen sisällä häneen alettiin kiinnittää huomiota vuonna 1987, jolloin hän sai useita kunnianosoituksia pelastettuaan kaksi oppilasta hukkumiselta. Eniten hänen päätökseensä liittyä kansanpuolueeseen vaikutti hänen aviomiehensä, joka oli jo ennestään kansanpuolueen poliitikko. Intian parlamentin ylähuoneessa hän toimi vuosina 1994–1998 kunnes päätti siirtyä Gujaratin politiikkaan.

Erotessaan Gujaratin pääministerin virasta, vuonna 2016, hän perusteli päätöstään 75-vuoden iällään, mutta poliittisten kommentaattoreiden keskuudessa asiasta on noussut epäilyksiä. Eron on epäilty liittyneen osavaltion kastimellakoihin, joita Patel ei kyennyt hillitsemään.

## Lähteet

## Aiheesta muualla
Edström

**Edström** on muun muassa seuraavien henkilöiden sukunimi:

* Adam Edström (s. 2000), ruotsalainen jääkiekkoilija
* Carin Bartosch Edström (s. 1965), ruotsalainen säveltäjä, kirjailija ja kielenkääntäjä
* Jan Edström (s. 1960), suomalainen pastori ja teologi, Suomen ekumeenisen neuvoston pääsihteeri 1993–2006
* Ralf Edström (s. 1952), ruotsalainen jalkapalloilija
* Sigfrid Edström (1870–1964), ruotsalainen tehtailija, Kansainvälisen olympiakomitean puheenjohtaja 1942–1952
* Sonja Ruthström-Edström (1930–2020), ruotsalainen maastohiihtäjä ja olympiavoittaja.
Wilhelmina Smith

**Wlhelmina Smith** on yhdysvaltalainen sellisti. Hän teki debyyttinsä solistina Philadelphian orkesterin kanssa ollessaan opiskelijana Curtis Institute of Musicissa. Hänet palkittiin Kansainvälisessä Leonard Rose -sellokilpailussa vuonna 1997. Smith on uuden musiikin tukija, joka on tehnyt yhteistyötä muun muassa Esa-Pekka Salosen kanssa kantaesittämällä tämän konserton *Mania* ja pitämällä tämän sooloselloteoksen *Knock, Breathe, Shine* Pohjois-Amerikan-ensiesityksen. *Knock, Breathe, Shine* julkaistiin myös Smithin levyttämänä Ondinen levyllä, jossa hän tulkitsee Salosen ja Kaija Saariahon sävellyksiä soolosellolle. Smith on levyttänyt myös Aaron Coplandin, Sebastian Currierin, John Muston, Aaron Jay Kernisin, Benjamin Brittenin ja Alfred Schnittken musiikkia. Hän on esiintynyt usein populaarimusiikin puolella Stingin kanssa, ja hänen soittoaan kuullaan tämän ja Bruce Springsteenin levytyksillä.

Kamarimuusikkona Smith on tehnyt yhteistyötä Paul Tortelierin, Yo-Yo Man, Joshua Bellin, Pamela Frankin, Dawn Upshawin, Benita Valenten ja Thomas Sauerin kanssa. Vuonna 2005 hän perusti jousitrion Jennifer Kohin ja Hsin-yun Huangin kanssa. Hän on myös Salt Bay Chamberfestin perustaja, jonka taiteelliseksi johtajaksi ryhtyi.

## Lähteet

## Aiheesta muualla
* Viralliset sivut
Miinaajakärpäset

**Miinaajakärpäset** (Agromyzidae) on kaksisiipisten (Diptera) lahkoon kuuluva hyönteisheimo. Siihen kuuluu 31 sukua ja noin 2 500 lajia. Suomessa luonnonvaraisena esiintyy reilut 200 miinaajakärpäslajia, joista joillakin on merkitystä tuholaisena avomaalla ja kasvihuoneissa. Kasvihuoneissa miinaajakärpäsistä tuhoja aiheuttavat esimerkiksi krysanteemimiinaajakärpänen (*Chromatomyia syngenesiae*) ja tomaattimiinaaja (*Liriomyza bryoniae*). Miinaajakärpäset aiheuttavat vahinkoa ainakin vihanneksille, erityisesti tomaatille ja salaatille kuten myös sellerille, kurkulle ja kiinankaalilla, sekä koristekasveista erityisesti krysanteemilla ja gerberalla.

Miinajakärpästen heimoon kuuluvat lajit ovat noin 2–3 millimetrin mittaisia, ja useimpien lajien siipiväli on noin 1 millimetri. Miinaajakärpäset ovat ulkonäöltään pääasiassa mustia paitsi, että keski- ja takaruumiissa on keltaisia kuvioita. Miinaajakärpästen siivet ovat lasinkirkkaat ja ovat lepoasennossa takaruumiin päällä. Pituudeltaan siivet ovat noin kaksi kertaa takaruumiin pituiset. Miinaajakärpästen elämänkierron vaiheita ovat muna, kolme toukkavaihetta, kotelo ja aikuinen kärpänen.

Suomessa torjuttaviksi miinaajakärpäsiin kuuluviksi vieraslajeiksi on luokiteltu floridankärpänen (*Liriomyza trifolii*) ja krysanteeminsuonimiinajakärpänen (*Liriomyza huidobrensis*).

Miinaajakärpästen biologiseen torjuntaan voidaan käyttää ainakin seuraavia lajeja: kevätmiinaajavainokaista (*Dacnusa sibirica*), kesämiinaajavainokaista (*Diglyphus isaea*) ja isosukkulaa (*Steinernema feltiae*).

## Heimoon kuuluvia alaheimoja ja sukuja
* Agromyzinae
** *[[Agromyza]]*
** *[[Hexomyza]]*
** *[[Melanagromyza]]*
** *[[Ophiomyia]]*
** *[[Tropicomyia]]*
* Phytomyzinae
** *[[Amauromyza]]*
** *[[Aulagromyza]]*
** *[[Calycomyza]]*
** *[[Cerodontha]]*
** *[[Chromatomyia]]*
** *[[Galiomyza]]*
** *[[Liriomyza]]*
** *[[Metopomyza]]*
** *[[Napomyza]]*
** *[[Nemorimyza]]*
** *[[Phytobia]]*
** *[[Phytoliriomyza]]*
** *[[Phytomyza]]*
** *[[Pseudonapomyza]]*
** *[[Selachops]]*
** *[[Xeniomyza]]*

## Lähteet

## Aiheesta muualla
* Laji.fi: Agromyzidae
* Ötökkätieto: Miinaajakärpäset (''Agromyzidae'')
* ITIS: Agromyzidae 
* University of Michigan, Animal Diversity Web (ADW): Agromyzidae 
* Iowa State University, Bug Guide: Family Agromyzidae - Leaf Miner Flies
Euroopan unionin poliittisen strategian keskus

**Euroopan unionin poliittisen strategian keskus** (EPSC) on  Euroopan komission palveluyksikkö, jonka tehtävä on laatia strategia-analyyseja sekä antaa politiikkaa koskevaa neuvontaa komission 10 painopistealueeseen liittyvissä asioissa. Tämän lisäksi keskus pitää yhteyttä päätöksentekijöihin, ajatushautomoihin sekä kansalaisyhteiskuntaan. Keskus vastaa myös komission osuudesta Euroopan unionin strategian ja politiikan analysointijärjestelmässä.

## Lähteet
Magdalena Adamowicz

**Magdalena Adamowicz** (s. 10. huhtikuuta 1973) on puolalainen lakimies ja poliitikko. Hänet valittiin Euroopan parlamenttiin vuoden 2019 europarlamenttivaaleissa Kansalaisfoorumin listalta ja toimii parlamentissa Euroopan kansanpuolueen ryhmässä. Adamowicz toimii liikenne- ja matkailuvaliokunnan sekä suhteista Etelä-Afrikkaan vastaavan valiokunnan jäseninä. 
Adamowicz on tammikuussa 2019 surmansa saaneen Gdańskin pormestari Pawel Adamowiczin leski.

## Lähteet
Japanin maahockeymaajoukkue

**Japanin maahockeymaajoukkue** edutaa Japania miesten virallisissa maahockeyotteluissa. Se on osallistunut olympialaisiin kuudesti, joista ensimmäinen kerta vuonna 1932. Tällöin se saavutti myös parhaan sijoituksensa olympialaisissa, kun Japani hävisi loppuottelussa Intialle. Maailmanmestaruuskilpailuissa Japani on ollut neljästi. Parhaimmillaan se on ollut MM-kilpailuissa yhdeksäs. Aasian-mestaruuskilpailuissa Japani on ollut parhaimmillaan neljäs. Aasian kisojen maahockeyturnauksessa Japani on ollut mukana 16 kertaa. Se on saavuttanut kultaa 2018 sekä pronssia 1966 ja 1970.

## Lähteet
Asim Ademov

**Asim Ahmed Ademov** (; s. 3. joulukuuta 1968) on bulgarialainen poliitikko. Ademov nousi Euroopan parlamenttiin ensimmäisen kerran vuonna 2017. Hänet uudelleenvalittiin 2019 europarlamenttivaaleissa GERBin listalta ja toimii parlamentissa Euroopan kansanpuolueen ryhmässä. Ademov toimii kulttuuri- ja koulutusvaliokunnan sekä suhteista Maghreb-maihin vastaavan valiokunnan jäseninä. 

## Lähteet
Belgian maahockeymaajoukkue

**Belgian maahockeymaajoukkue** edustaa Belgiaa miesten virallisissa maahockeyotteluissa. Belgia on osallistunut olympialaisten maahockeyhyn 15 kertaa. Ensimmäisen kerran se oli mukana 1920. Paraimmillaan se on ollut olympialaisissa toinen vuonna 2016 ja kolmas 1920. Ensimmäisen maailmanmestaruuden se voitti vuonna 2018 ja Euroopan-mestaruuden vuonna 2019. EM-kilpailuissa se on saavuttanut lisäksi hopeaa 2013 ja 2017 sekä pronssia 2007. Maahockeyn maailmancupin se voitti 2018 sekä maailmanliigan 2013 ja 2017.

## Lähteet
Kalliokiitäjä

**Kalliokiitäjä** (*Aeronautes saxatalis*) on kiitäjiin kuuluva lintulaji. Lajia tavataan Pohjois- ja Väli-Amerikasta.

## Koko ja ulkonäkö
Kalliokiitäjä on kiitäjäksi suurikokoinen ja voi kasvaa 15&ndash;18 cm pitkäksi. Laji on päästään, selästään, siivistään ja pyrstöstään väriltään musta. Pyrstö on pitkä, kapea ja hieman haarautunut. Kalliokiitäjällä on valkoinen silmäkulmajuova. Kurkku, rinta ja vatsa ovat valkoiset, ja siipien alapuolella kyljissä on suurikokoiset mustat laikut.  

## Levinneisyys ja elinympäristö
Kalliokiitäjää tavataan alueelta, joka ulottuu Kalliovuorilta Kanadan eteläosista Yhdysvaltoihin, ja Yhdysvaltojen lounaisosista Meksikoon ja Hondurasiin asti. Kalliovuorilta niitä tavataan keväisin ja kesäisin pesimäaikaan ja ne muuttavat talvehtimaan etelämmäs. Kalliokiitäjä on vuoristoisten, kivikkoisten ja pensaikkoisten alueiden laji. Se elää tyypillisesti pieninä ryhminä ja viettää suuren osan ajasta ilmassa pyydystäen lentäviä hyönteisiä. Kalliokiitäjä on hyvin nopea lentäjä. Linnun pesimäkausi kestää toukokuulta kesäkuulle. Kalliokiitäjä rakentaa pesänsä korkealle jyrkkään kallioseinämään höyhenistä ja ruohoista, jotka ne liimaavat yhteen syljellään. Toisinaan kalliokiitäjä voi pesiä myös rakennuksiin. Naaras munii tyypillisimmin neljästä viiteen munaa.

## Lähteet
Best.Worst.Weekend.Ever.

**Best.Worst.Weekend.Ever.** on Netflixin alkuperäissarja, jossa on 8 jaksoa.

Sarja kertoo kuinka kaverukset Zed, Argo, Treece ja Hallie joutuvat moniin hauskoihin ja hankaliin tilanteisiin kesän viimeisenä viikonloppuna.

## Näyttelijät

### Suomenkieliset ääninäyttelijät

Studio: Streamteam Nordic oy

Ohjaus: Lauri Planman

Käännös: Minna Tasanto 


## Lähteet
Sparse

**Sparse** on C-kielen semanttinen parseri, jota käytetään muun muassa Linux-ytimen kehityksessä mahdollisten ongelmakohtien havaitsemiseen. Ohjelman alkuperäinen tekijä on Linus Torvalds, joka aloitti ohjelman kehittämisen vuonna 2003.

Ohjelma tekee staattisen analyysin lähdekoodista. Ohjelman ensimmäinen ylläpitäjä oli Josh Triplett vuodesta 2006, jonka jälkeen seurasivat Christopher Li vuodesta 2009 ja Luc Van Oostenryck vuodesta 2018.

Torvalds on sanonut saaneensa inspiraatiota ”Stanford checker” -ohjelmasta, jonka lähdekoodit eivät olleet saatavilla. ”Stanford checkerin” kehittäjät perustivat yhtiön nimeltä Coverity ja julkaisivat ohjelmansa kaupallisena ohjelmana nimeltä ”SWAT”.

Ohjelma voi tunnistaa ja seurata annotaation avulla eri osoiteavaruuksien käyttöä kuten ytimen avaruuden ja käyttäjäavaruuden osoitteiden käyttöä, joiden eroista GCC-kääntäjä ei ole tietoinen.

Yksi ohjelman tavoitteista on ollut saada vahvempi staattinen tyyppijärjestelmä kuin dynaaminen tyyppitarkistus lisäämättä suoritusaikaista kuormaa. 
Ohjelmaa suoritetaan osana Linux-ytimen automaattista testaamista *linux-next* versiohallintahaarasta.
Smatch on sparsen päälle rakennettu työkalu, joka on tehty seuraamaan tietoja ja löytämään tilanteita jotka ovat aina (tai ei koskaan) tosia.

## Lähteet

## Aiheesta muualla
* Asennus ja käyttö KernelNewbies-sivustolla 
* Ohjelman manuaalisivu
Ram Naik

**Ram Naik** (s. 16. huhtikuuta 1934) on intialainen poliitikko, joka on toiminut maansa öljyministerinä vuosina 1999–2004. Uttar Pradeshin osavaltion kuvernöörinä hän toimi vuosina 2014–2019.

Hän edustaa Intian kansanpuoluetta ja on ajanut läpi useita nationalistisia uudistuksia. Naikin mukaan Allahabadin nimeäminen Prayagrajiksi oli hänen ideansa. Toinen kaupunki, jonka nimen hän on pyrkinyt hindulaistamaan on Sultanpur, josta hän suunnitteli Kush Bhawanpuria. Naikin mukaan Raman poika Kush perusti kyseisen kaupungin. Naik on esittänyt vaatimuksia myös yliopisto-opiskelijoiden pukujen intialaistamiseksi.

Hänen kirjoittamansa marathinkielinen omaelämäkerta on käännetty kymmenelle kielelle, muun muassa englanniksi ja saksaksi.

## Lähteet

## Aiheesta muualla

* Intian parlamentin alahuoneen profiili (arkistoitu)
Footprints

**Footprints** on Elonkorjuun albumi, joka julkaistiin 11. syyskuuta 2015.
## Kappaleet
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Staffan Mårtensson

**Staffan Mårtensson** (s. 1964) on ruotsalainen klarinetisti ja kapellimestari. Hänestä tuli Gävlen sinfoniaorkesterin sooloklarinetisti vuonna 1992 ja Kungliga Hovkapelletin sooloklarinetisti vuonna 2000. Hän on esiintynyt lukuisten orkesterien solistina ja kamarimuusikkona. Hänen ohjelmistonsa ulottuu klassikoista nykyteoksiin ja sisältää myös klezmeriä sekä jazzia.

Mårtensson kantaesitti vuonna 2015 Albert Schnelzerin konserton Norrköpingin sinfoniaorkesterin kanssa. Hän on kantaesittänyt sooloteoksia ja konserttoja myös sellaisilta säveltäjiltä kuin Sven-David Sandströmiltä, Mikael Karlssonilta, Johan Ullénilta, Carin Bartosch Edströmiltä, Jonas Forssellilta, Roland Freisitzerilta ja Atli Ingólfssonilta.

Mårtensson on levyttänyt Wolfgang Amadeus Mozartin, Aaron Coplandin, John Fernströmin, Robert Schumannin ja Johannes Brahmsin teoksia sekä nykyohjelmistoa. Hän sai *Clarinetto con forza* -levyllään vuonna 2006 Grammis-palkinnon vuoden klassisen solistin kategoriassa, ja Sveriges Radion *[[CD-revyn]]issä* levy valittiin yhdeksi vuoden parhaista.

Vuonna 2001 Mårtenssonista tuli Östergötlands Musikdagar -tapahtuman taiteellinen johtaja. Vuosina 2008–2012 hän johti Ruotsin kansallismuseon Sommarnattskonserterna-sarjaa. Vuonna 2014 hän sai Litteris et Artibus -mitalin.

## Lähteet

## Aiheesta muualla
* Viralliset sivut
OK Petroleum

**OK Petroleum AB** oli ruotsalainen öljy-yhtiö, joka jalosti raakaöljyä ja myi öljytuotteita OK-tuotemerkillä.

OK Petroleum AB perustettiin vuonna 1986 kun Svenska Petroleum AB ja Oljekonsumenternas förbund (OK) yhdistivät toimintojaan, johon osallistui myös Suomen valtion omistama Neste Oy. KF Industri AB siirtyi myöhemmin Oljekonsumenternas förbundin omistukseen. Uusi yhtiö sisälsi osuuden BP:n Göteborgissa sijaitsevasta jalostamosta ja Lysekilissä sijaitsevasta Scanraffista sekä huoltoasemat, jotka myivät polttoainetta SP- ja OK-tuotemerkeillä.

OK Petroleum AB osti 50% Texacon ruotsalaisesta huoltoasemaketjusta vuonna 1989. Vuonna 1991 ostettiin loput BP:n Göteborgin jalostamon osuudesta. Vuonna 1994 OK Petroleum osti loput 50% Texacon Ruotsin toiminnoista.

Mohammed Al-Amoudin omistama Corral Petroleum Holdings osti vuonna 1994 OK Petroleum AB:n. Yhtiö jaettiin vuonna 1995, jonka jälkeen suurin osa siitä muuttui Preemiksi vuonna 1996. Jäljelle jäänyt osa jatkoi OK-brändin käyttöä kunnes Oljekonsumenternas förbund otti sen haltuunsa vuonna 1998, jolloin nimeksi vaihtui OKQ8.
Pokkaristo

**Pokkaristo** on Kariston 1990- ja 2000-luvuilla julkaisema pehmeäkantinen kirjasarja, joka sisältää niin fiktio- kuin tietokirjallisuutta. Kirjat on jaoteltu kolmeen eri kategoriaan (Runot ja mietelmät; Klassikot; Kodin kirjat), jotka erottavat toisistaan kansien eri värit. Sarjan kansien ulkoasusta on vastannut Timo Kuoppala.

Pokkaristo-nimikkeellä on ilmestynyt myös aiemminkin ja myöhemminkin romaaneja ja runokokoelmia.

## Sarjassa ilmestyneet kirjat

### Runot ja mietelmät (vihreät kannet)
* Näin olen kuullut, Axel Fredenholm
* Profeetta, Kahlil Gibran
* Valomeri, Kahlil Gibran
* Laulun lahja, Eino Leino
* Elämänmyönteistä viisautta, Norman Vincent Peale
* Geishan maailma - Tarua ja totta, Ilmari Vesterinen
* Runokirja
* Värssyjä : haluan muistaa sinua tänään, Taija Mård (toim.)

### Klassikot (ruskeat kannet)
* Pyhä kauhu, Ambrose Bierce
* Kellariloukko, Fjodor Dostojevski
* Päällystakki, Nikolai Gogol
* Erämaan kutsu, Jack London
* Päivällisvieras ja muita kertomuksia, Marcel Proust
* Kapteeni taivaassa, Mark Twain

### Kodin kirjat (violetit kannet)
* Entten tentten : lasten lorut ja runot, Satu Aalto (toim.)
* Horoskooppikirja, Johanna Immonen (toim.)
* Keittokirja, Mervi Rantanen (toim.)
* Kotitietokone, Marita Ruokolainen
* Maailman satuaarteet
* Sivistyssanasto
* Vitsikirja, Virve Sammalkorpi (toim.)
* Unikirja, Heikki Siltala (toim.)
Pojat on tyttöjä

**Pojat on tyttöjä** on Jean S.-yhtyeen albumi, joka julkaistiin vuonna 1999.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
Billy Sunday

**Billy Sunday**, oik. **William Ashley Sunday** (19. marraskuuta 1862 t. 1863 Ames, Iowa, Yhdysvallat – 6. marraskuuta 1935 Chicago, Yhdysvallat), oli National Leaguessa 1880-luvulla pelannut suosittu yhdysvaltalainen baseballin pelaaja, josta tuli 1900-luvun alkuvuosikymmenien aikana toiminut merkittävä evankelista.

Sunday vietti lapsuutensa orpokodissa ja teki nuorena satunnaistöitä hautausurakoitsijan apuna ennen kuin aloitti baseballin ammattilaisena 1883. Vuonna 1991 hän lopetti pelaajanuransa ja aloitti NMKY:n työntekijänä mutta piti jo pian herätyskokouksia eri puolilla Yhdysvaltoja. Näkemyksiltään hän oli fundamentalisti.

Sunday toimi kieltolain puolestapuhujana ja oli maineensa huipulla kaksi vuotta ennen kieltolakia 1917. Häntä pidettiin monissa piireissä sensaationtavoittelijana, mutta herätyskristillisyyden ja maallikkojen piirissä hänellä oli paljon kannatusta.

## Lähteet

## Aiheesta muualla
Zache

**Zache** tai **Zacha** (kuollut vuoden 1055 jälkeen) oli Unkarin palatiini vuonna 1055. Zache toimi virassaan Andreas I:n valtakauden aikana.
Nashville (televisiosarja)

**Nashville** on yhdysvaltalainen Callie Khourin luoma televisiosarja. Se sijoittuu Nashvillen kaupunkiin ja kertoo country-muusikoista. Sarjaa tuotettiin kuusi tuotantokautta vuosina 2012–2018.

Nashville-sarjalle on myönnetty muun muassa Critics’ Choice Television Awards -palkinto vuonna 2012.

## Lähteet
Stenabo

**Stenabo** on kukkula, joka sijaitsee Ydren kunnassa Itä-Götanmaan maakunnassa Ruotsissa. Se kohoaa 328 metriin.
Sarkolan koulu

**Sarkolan koulu** on alakoulu Kouvolassa, lähellä keskustaa Sarkolassa. Sarkolan koulun uusi rakennus valmistui vuonna 2022, ja otettiin käyttöön lukuvuodeksi 2022-2023. Uudessa koulussa on noin 290 oppilasta. Koulussa toimivat luokat 1-6, sekä siellä on tilat kuudelle erityisopetuksen pienryhmälle. Koulun rehtorina toimii Kristiina Strömmer.

Kouvolan kaupunki allekirjoitti urakkasopimuksen uuden koulun rakentamisesta 2.12.2020 Lehto Tilat Oy:n kanssa. Rakentamisessa edellytettiin kahden työttömän työllistämistä, sekä tarkkaa laadunvalvontaa. Koulussa on kiinnitetty erityistä huomiota hiilijalanjälkeen sekä energiatehokkuuteen. Sarkolan uuden koulun rakentaminen alkoi maaliskuussa 2021 ja se valmistui kesällä 2022. Investoinnin suuruus oli 11,5 miljoonaa euroa. Opetuskäytössä koulu aloitti syyslukukaudella 2022. Koulun tilat eivät ole avoimia, mutta mahdollistavat avoimen oppimisympäristön. Oppimistiloja on mahdollisuus yhdistää, avata ja sulkea. Rakennuksen sisustukseen on tuotu paljon puupintoja, eikä koulussa ole tavanomaista opettajienhuonetta. Opettajienhuoneen sijaan koulussa on koko henkilökunnan yhteinen taukotila. Koulun julkisivun taideaiheesta järjestettiin kilpailu, jonka voitti Ville Nurmen suunnittelema Lukujärjestys-taideteos.

## Vanha koulu
Alkuperäinen Sarkolan punatiilinen koulurakennus valmistui Sarkolaan Suomenkadun varrelle vuonna 1957 ja se purettiin syksyllä 2019. Rakennuksen suunnittelivat arkkitehdit Eero A. Kajava ja Reijo Lehtovaara. Rakennuksen ytimen muodosti kaksikerroksinen ylävalaistu halli, johon rajautuivat luokkatilat sekä juhlasali. Vuonna 1972 valmistuneessa yksikerroksisessa laajennussiivessä sijaitsivat ruokasali, kirjasto, luokkatiloja sekä vahtimestarin asunto. Käyttöönoton aikaan Sarkolan koulua kehuttiin yhdeksi maan nykyaikaisimmista kansakouluista. Koulu oli myös Kouvolan ensimmäinen julkinen rakennus radan eteläpuolella.

Rakennus oli puoliksi kaksi- ja puoliksi yksikerroksinen. Vuonna 2016 koulussa oli 259 oppilasta. Vanha koulurakennus oli päässyt huonoon kuntoon, sitä oli kutsuttu ahtaaksi, ja 2000-luvulla se on myös kärsinyt sisäilmaongelmista, joten koulun toiminta siirtyi väistötiloihin kolmen kilometrin päähän Tornionmäen kouluun helmikuussa 2019. Vanhan koulurakennuksen purkutyöt alkoivat maanantaina 2. syyskuuta 2019. Ensimmäiset kolme viikkoa rakennuksesta purettiin irtaimistoa ja asbestia, mutta virallinen rakenteiden purkaminen alkoi syyskuun lopulla. Sarkolan koulun purkutyöt saatiin päätökseen lokakuun 2019 lopussa.

## Kuvia

Tiedosto:Sarkolan koulu 01.jpg|Sarkolan koulu purkutöiden alkaessa syyskuussa 2019
Tiedosto:Tornionmäen koulu syksyllä.jpg|Sarkolan koulun väistötilat Tornionmäessä
Tiedosto:Sarkolan koulun purkutyömaa 001.jpg|Sarkolan vanhan koulurakennuksen purkutyöt käynnissä lokakuussa 2019


## Lähteet
Tapparan SM-liigakausi 2017–2018

**Tapparan SM-liigakausi 2017–2018** oli jääkiekkoseura Tapparan 43. kausi jääkiekon SM-liigassa. Runkosarjassa Tappara sijoittui kolmanneksi ja sai kauden päätyttyä hopeaa hävittyään finaalin Oulun Kärpille.

## Lähtökohdat kauteen
Tapparan edellinen kausi oli päättynyt Suomen mestaruuteen, kun joukkue voitti KalPan finaaliotteluissa 4-2. Tappara menetti paljon maalintekovoimaa ennen seuraavaa kauden alkua, kun muun muassa Henrik Haapala, Veli-Matti Savinainen, Teemu Nurmi ja Jani Lajunen lähtivät. Seura sai kuitenkin paikattua lähtijät ja ennakkoasetelmat kaudelle olivat Tapparan kannalta hyvät.

## Tilastot

### Runkosarja

## Lähteet
Luettelo Titan-rakettiperheen laukaisuista

**[[Titan (rakettiperhe)|Titan-rakettiperhe]]** oli yksi Yhdysvaltojen pitkäaikaisimmista rakettiperheistä. Sen juuret olivat Martin Companyn 1950-luvun puolivälin jälkeen kehittämissä Titan I- ja Titan II –ICBM-ohjuksissa, joiden pohjalta syntyi myöhemmin merkittävä kantorakettiperhe. Titan III kehitettiin 1960-luvun puolivälissä Gemini-ohjelmassa käytetystä II-mallista lisäämällä rakettiin kiinteää ajoainetta käyttäneet lisämoottorit. Titan 34D:n pohjalta kehitetty Titan IVA ja sen jatkokehitetty IVB-versio jäivät rakettiperheen viimeisiksi raketeiksi, kun niiden laukaisut päättyivät 2000-luvun puolivälissä.

## Tilastot
Titan-rakettiperheen kantoraketteja laukaistiin kaikkiaa 368 kertaa vuosina 1959–2005. Laukaisuista 322 oli onnistuneita, jolloin lentojen onnistumisaste oli kokonaisuudessaan noin 87,5 prosenttia.

## Luettelo

## Lähteet
Wilhelm Meyn

**Wilhelm Meyn** (3. kesäkuuta 1923 Hampuri – 4. toukokuuta 2002 Hoppstätten-Weiersbach) oli Saksan ilmavoimien hävittäjälentäjä toisessa maailmansodassa ja sodan jälkeisten Saksan ilmavoimien kenraalimajuri.

Wilhelm Meyn syntyi Hampurissa 3. kesäkuuta 1923. Hän aloitti 15. lokakuuta 1940 lentäjäkoulutuksen Fliegerausbildungregiment 23:ssa Kaufbeurenissa. Hänet ylennettiin 1. helmikuuta 1942  vänrikiksi. Hän oli koulutettavana Stukageschwader 3:ssa, missä hän aloitti myös valmistuttuaan palveluksensa. Hänet ylennettiin yliluutnantiksi 1. syyskuuta 1944. Hän joutui sotavankeuteen 8. toukokuuta 1945, mistä hän vapautui 16. elokuuta. Sodan aikana hän lensi 721 sotalentoa, joiden aikana hän saavutti 26 ilmavoittoa.

Hän liittyi 16. maaliskuuta 1956 uudelleen perustettuihin ilmavoimiin, missä hän palveli eläkkeelle jäämiseensä 1. lokakuuta 1975 asti yleten aina kenraalimajuriksi. Hän kuoli 4. toukokuuta 2002 Hoppstätten-Weiersbachissa.

## Lähteet
Luettelo Chhattisgarhin pääministereistä

**Chhattisgarhin pääministeri** on Intian Chhattisgarhin osavaltion ministereiden johtaja, jolla on toimeenpanovalta osavaltion asioissa. Pääministerin nimittää virkaansa osavaltion kuvernööri, jolle pääministeri vannoo virkavalan. Jos osavaltiohallitusta ei voida muodostaa, voimaan tulee presidentin hallinto eli tila, jossa keskushallinto ottaa vallan osavaltiosta. Tällöin osavaltiohallitus joko hajotetaan tai sen toiminta lakkautetaan uusiin vaaleihin saakka. Presidentin hallinto voi kestää enintään kuusi kuukautta ellei parlamentti päätä pidentää aikaa.

Pisimpään virassa on toiminut Intian kansanpuolueen Raman Singh, jonka virkakausi päättyi kongressipuolueen Bhupesh Baghelin noustessa virkaan vuonna 2018. Nykyisin virassa toimii kansanpuolueen Vishnu Deo Sai, joka on ensimmäinen Chhattisgarhin pääministeriksi valittu alkuperäisväestön edustaja. 

## Lähteet

## Aiheesta muualla

* Luettelo Chhattisgarhin pääministereistä
4-amino-2-metyyli-1-naftoli

**4-amino-2-metyyli-1-naftoli** on menadionijohdannainen. 4-amino-2-metyyli-1-naftolin hydrokloridisuolaa kutsutaan myös **K<sub>5</sub>-vitamiiniksi**. Suolaa on käytetty lääkkeenä K-vitamiinipuutokseen muun muassa kauppanimellä *Synkamin*, jota valmisti lääkeyhtiö Parke-Davis. Lääkkeen myynti on sittemmin lopetettu.

Aineen toiminto K-vitamiinina havaittiin 1940.

Rotille tappava annos hydrokloridia on 0,7&nbsp;g/kg nieltynä.

## Käyttö
4-amino-2-metyyli-1-naftolin hydrokloridisuola toimii K-vitamiinien tapaan ja ehkäisee K-vitamiinipuutoksesta johtuvia verenvuotoja annettaessa sitä noin 1–3&nbsp;mg annoksin pistoksena verenkiertoon tai lihakseen. Suola on vesiliukoinen ja sitä voidaan antaa pistoksin sellaisenaan, toisin kuin vaikkapa rasvaliukoista fyllokinonia, joka vaatii annosteluun pistoksin lesitiinin ja glykokoolihapon tapaisia emulgaattoreita. Hydrokloridin pistoksin annettavia 1&nbsp;mg/ml vesipohjaisia liuoksia ja nieltynä otettuja 4&nbsp;mg tabletteja on ollut myynnissä lääkkeinä.

## Kemia
4-amino-2-metyyli-1-naftolin hydrokloridin massa on 209.57&nbsp;g/mol. Se alkaa tummentua 262&nbsp;°C:ssa ja hajoaa sulamatta 280–282&nbsp;°C:ssa.

Vesiliuoksissa hydrokloridi hajoaa hapettumalla. Hajoaminen on verrattain nopeaa neutraalin pH-arvon liuoksissa. Hajoamisessa muodostuu pinkkiä sakkaa. Väri syvenee purppuraksi hajoamisen edetessä. Hajoamistuote on (4-oksi-2-metyylinaftyyli-imiini)-2-metyyli-1,4-naftokinoni. Tämä on 4-amino-2-metyyli-1-naftolin ja menadionin kondensaatioreaktiotuote. Menadioni muodostuu 4-amino-2-metyyli-1-naftolin hapettumisen ja deaminaation kautta.

4-amino-2-metyyli-1-naftolia voidaan valmistaa 2-metyylinaftaleenista tai menadionista.

## Tutkimus
Hydrokloridi estää eri homeiden ja bakteerien kasvua ja sitä on tutkittu mahdollisena ruokien säilöntäaineena.

Hydrokloridia on tutkittu mahdollisena syöpähoitona, sillä se estää syöpäsoluissa niille energiaa tuottavan glykolyysin entsyymeitä.

## Katso myös
*4-amino-3-metyyli-1-naftoli

## Lähteet

## Aiheesta muualla
*PubChem: 4-Amino-2-methyl-1-naphthol
*HMD: 4-Amino-2-methyl-1-naphthol
Rauni Koskinen

**Rauni Marja Tuulikki Koskinen**, o.s. **Winter** (28. kesäkuuta 1936 Helsinki – 1. lokakuuta 1979 Helsinki) oli suomalainen voimistelunopettaja, kilpavoimistelija ja tanssija. 

Rauni Koskisen vanhemmat olivat kirvesmies Onni Bruno Winter ja Helmi Maria Vepsäläinen ja puoliso vuodesta 1959 lehtori Lauri Heikki Koskinen. Rauni Koskinen tuli ylioppilaaksi 1958 ja valmistui voimistelunopettajaksi 1963. Hän toimi Vartiokylän yhteiskoulun lehtorina vuodesta 1964. Helsingin Työväen Teatterin tanssija Koskinen oli 1958–1959 ja 1964–1965. Hän voitti kymmenen TUL:n joukkuevoimistelun mestaruutta 1953–1967 ja oli Suomen edustaja modernin voimistelun maailmanmestaruuskilpailuissa Budapestissä 1963 ja Prahassa 1965. Ritva Arvelon ja Raija Riikkalan vuonna 1961 perustamaan modernin tanssin Praesens-ryhmään Koskinen palkattiin tanssijaksi 1971. 

## Lähteet

## Aiheesta muualla
* *Koreografi ja ohjaaja Rauni Koskinen, arvostettu ja kiistelty*, 2004. Anja Järvinen, Terttu Nenonen, Aino Sarje, julkaisussa *Suomalaisen naisvoimistelun jäljillä*, osa 2, ss. 153–164
Pietarsaaren poliisilaitos

**Pietarsaaren poliisiasema** sijaitsee osoitteessa Kanavapuistikko 1. Pietarsaaren poliisi muutti nykyisiin tiloihinsa vuonna 2011.

Pietarsaaren poliisilaitoksen virkamiehiä olivat 1800-luvun lopulla kaupunginviskaali, ylipoliisikonstaapeli ja viisi poliisikonstaapelia. Vuodesta 1904 lähtien poliisit ovat olleet valtion palveluksessa, mutta Pietarsaaren kaupunki maksoi valtiolle osan poliisilaitoksen kuluista. Vuonna 1925 voimaan astuneen asetuksen mukaan kukin kaupunki muodosti oman poliisipiirinsä. Tuolloin Pietarsaaren osuus poliisilaitoksen kuluista oli kolmasosa. 1930-luvun jälkipuoliskolla Pietarsaaressa oli poliisimestarin lisäksi kolme ylikonstaapelia ja 16 konstaapelia. Osuus poliisilaitoksen kustannuksista kaupungeilla säilyi vuoteen 1977 asti. 

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015

### Viitteet
Ahvilampi

**Ahvilampi** on Uudellamaalla luoteisessa Espoossa Hankalahden ja Siikajärven välissä sijaitseva järvi. Virallisen kaupunginosajaon mukaan se sijaitsee Siikajärvellä.

## Maantietoa
Ahvilampi on 300 metriä pitkä, 150 metriä leveä, ja sen pinta-ala on 2,4 hehtaaria. Nuuksion Pitkäjärvi sijaitsee Ahvilammen itäpuolella ja Siikajärvi länsipuolella. Sen lähellä ovat pieni Paskalampi ja Oralampi. Järvessä ei ole kartan mukaan saaria ja sen rantaviivan pituus on 750 metriä. Rantaan on rakennettu kaksi vapaa-ajan asuntoa.

## Vesistösuhteet
Ahvilampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Sen kaakkoisrannasta on kaivettu oja ojitetulle Lakeasuolle, josta vesi virtaa kilometrin päässä Siikajärveen. Ahvilammin vedenpinnan korkeus on 66,2 metriä mpy (N2000).

## Lähteet
Mitsotákisin hallitus

**Mitsotákisin hallitus** voi viitata seuraaviin Kreikan hallituksiin:

* Konstantínos Mitsotákisin hallitus (1990–1993)
* Kyriákos Mitsotákisin I hallitus (2019–2023)
* Kyriákos Mitsotákisin II hallitus (2023–)
Heinäslampi

**Heinäslampi** () on Uudellamaalla Espoon luoteisosassa Kotimäen lähellä sijaitseva järvi. Virallisen kaupunginosajaon mukaan se sijaitsee Siikajärven kaupunginosassa.

## Maantietoa
Heinäslampi on 550 metriä pitkä, 350 metriä leveä, ja sen pinta-ala on 12 hehtaaria. Heinäslammen naapurijärviä ovat Siikajärvi luoteessa ja Sahajärvi kaakossa. Koillisessa ovat Ahvilampi ja Oralampi. Lounaan suunnassa sijaitsevat muun muassa Vuohilampi ja Kivilampi. Järvessä ei ole kartan mukaan saaria. 
Järven rantaviivan pituus on 1,4 kilometriä.

## Luontoarvoja
Heinäslampi on rehevöitynyt ja matala. Se on luokiteltu paikallisesti arvokkaaksi luontokohteeksi, jonka lintulajisto ja vesikasvillisuus ovat edustavia. Heinäslammen rannalla kasvaa muun muassa saranevaa ja tervalepikkoa.

## Vesistösuhteet
Heinäslampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Siihen on johdettu pieniä metsäojia sekä siihen tulee ojat Siikajärvestä ja  Vuohilammesta. Heinäslammen laskuoja Salakoski laskee kilometrin päässä kaakossa Sahajärveen. Sen vedenpinnan korkeus on 49,4 metriä mpy (N2000).

## Lähteet

## Aiheesta muualla
*Sttinfo.fi: Espoon lintuvedet ovat koti 14 uhanalaiselle kosteikkolintulajille ja paratiisi viitasammakoille
Pietarsaaren raastuvanoikeus

**Pietarsaaren raastuvanoikeus** toimi vuosina 1653–1993 ensimmäisen asteen tuomioistuimena Pietarsaaren kaupungissa. 

Vuonna 1653 Pietarsaaren kaupunki sai hallintoelimekseen maistraatin. Maistraatti toimi tuolloin raastuvanoikeuden nimellä. Pormestari toimi oikeuden puheenjohtajana, ja oikeuden istunnot pidettiin kaupungin raatihuoneella. Vuonna 1978 Pietarsaaren raastuvanoikeus siirtyi valtiolle. Vuonna 1993 raastuvanoikeudet lakkautettiin ja niiden tilalle tulivat käräjäoikeudet.

## Lähteet
Alan Perlis

**Alan Jay Perlis** (1. huhtikuuta 1922 Pittsburgh – 7. helmikuuta 1990 New Haven) oli yhdysvaltalainen tietojenkäsittelytieteilijä.

Perlis oli ensimmäinen Turing-palkinnon saaja vuonna 1966. Perlisin ansioiksi luetaan muun muassa vaikutus ohjelmointitekniikoiden kehityksessä ja kääntäjissä.

Perlis johti ALGOL-kielen kehitystä. Kieltä kehitettiin nimellä International Algorithmic Language (IAL) ja nimettiin uudelleen ALGOLiksi.

Perlisin opettaja Philip Franklin oli osallisena Whirlwind I:n kehityksessä, jossa Perlis avusti osa-aikaisena ohjelmoimalla yksinkertaisia ohjelmia.

## Lähteet
Artur Hämäläinen

**Artur Hämäläinen** (s. 19. heinäkuuta 1997 Kuortane) on suomalainen yleisurheilija, joka on edustanut Kuortaneen Kuntoa. Hänen valmentajinaan ovat toimineet hänen isänsä Eduard Hämäläinen ja äitinsä Olga Hämäläinen.

Hämäläinen voitti vuoden 2018 Yleisurheilun sisäratojen Suomen-mestaruuskilpailuissa kultaa 400 metrin juoksussa. Hän ei ole osallistunut yleisurheilukilpailuihin vuoden 2021 jälkeen.

Pikajuoksija Anna Hämäläinen on hänen sisarensa.

## Lähteet
Sorlampi

**Sorlampi** () on Uudellamaalla Espoossa Brobackan lähellä kuutisen kilometriä Espoon keskuksesta pohjoisluoteeseen sijaitseva järvi. Virallisen kaupunginosajaon mukaan se sijaitsee Vanha-Nuuksion kaupunginosassa.

## Maantietoa
Sorlampi on 550 metriä pitkä, 300 metriä leveä, ja sen pinta-ala on 6,9 hehtaaria. Sorlampi sijaitsee kallioisella ylänköalueella mäkien välisessä soistuneessa notkossa. Nuuksion Pitkäjärvi sijaitsee Sorlammen länsipuolella ja Bodomjärvi itäpuolella. Se on kumpaistakin huomattavasti korkeammalla. Sorlammen luoteispuolella sijaitsee Pikku Sorlampi, etelässä on Hakjärvi ja pohjoisessa useita lampia ja järviä, kuten Hynkänlampi ja sen pohjoispuolella Velskolan Pitkäjärvi. Järvessä ei ole kartan mukaan saaria. Sorlammelle antaa ilmettä pääaltaasta etelään työntyvä pitkä ja kapea lahti. Sorlammen pohjoispuolella on seitsemän hiidenkirnua ja järven ympäristössä on Sorlammen luontopolku. Itärannalla sijaitsee nuotiopaikka. Järven rantaviivan pituus on 1,5 kilometriä  eikä sen rantoja ei ole rakennettu.

## Vesistösuhteet
Sorlampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Sen vieressä, samalla suoalueella, sijaitsee Pikku Sorlampi. Lampien välille ei ole kaivettu yhdysojia. Pohjoisesta Malmilammen suunnalta on järveen johdettu metsäoja. Sorlammen lounasrannasta alkaa laskuoja, joka virtaa suon halki etelään, missä se laskee Hakjärveen. Järven vedenpinnan korkeus on 55 metriä mpy (N2000).

## Lähteet
Pietarsaaren koulut

Vuonna 2019 Pietarsaaressa toimi kymmenen peruskoulua: neljä suomenkielistä, viisi ruotsinkielistä ja kielikylpykoulu. Pietarsaari on ainoa paikkakunta Suomessa, joka järjestää kielikylpyopetusta molemmilla kotimaisilla kielillä. Suomenkielisiä alakouluja ovat Itälän koulu, Länsinummen koulu ja Ruusulehdon koulu. Ruotsinkielisiä alakouluja ovat Bonäsin koulu, Vestersundsbyn koulu, Kyrkostrand-Jungmanin koulu ja Lagmanin koulu. Pietarsaaressa on kaksi yläkoulua: suomenkielinen Etelänummen koulu ja ruotsinkielinen Oxhamnin koulu. Suomenkielinen Pietarsaaren lukio ja ruotsinkielinen Jakobstads gymnasium ovat toimineet samassa rakennuksessa syksystä 2013 lähtien.

Optima tarjoaa ammatillista koulutusta nuorille ja aikuisille. Pääosa koulutuksesta on ruotsiksi, mutta aikuiskoulutuksessa opetetaan sekä suomeksi että ruotsiksi. Campus Allegro tarjoaa korkeakoulutusta. Koulutus suuntautuu kulttuurialalle ja kansainvälisiin suhteisiin kaupan tai matkailun alalla.

Pietarsaaren seudun musiikkiopisto perustettiin 1974. Sen perustamiseen kaupunginvaltuusto myönsi 25&nbsp;200 markan määrärahan syyslukukauden käyttömenoihin ja 10&nbsp;000 markkaa irtaimistoa varten. Musiikkiopisto vihittiin käyttöön 30. syyskuuta 1974 Rådmanin koululla.

## Historia
Pietarsaaren ensimmäisen koulu aloitti vuonna 1654.

Vuonna 1852 Vaasa paloi, ja kolme Vaasan koulua toimii Pietarsaaressa: Vasa gymnasium, tekninen reaalikoulu ja Vaasan kauppakoulu.

Vuonna 1863 vihittiin käyttöön Pietarsaaren kuuromykkäinkoulu. Koulu sijaitsi "Dövstumsbackenilla" eli Pietarsaaren maaseurakunnan entisen pappilan mäellä. Koulurakennuksessa oli kaksi salia ja yksi kamari. Oppilaina koulussa oli suomen- ja ruotsinkielisiä poikia ja tyttöjä. Oppiaineina olivat äidinkieli, uskonto, laskento, muoto-oppi, maantiede, historia, luonnontiede, kaunokirjoitus, piirustus, voimistelu ja käsityöt. Kun tilat todettiin liian pieneksi, seuraavana vuonna rakennettiin toinen koulurakennus. Vuonna 1887 koulu muutti Runeberginkadulle Pietarsaareen ja toimi tiloissa lakkauttamiseensa 1932 saakka.

Pietarsaaren ruotsalainen kansakoulu (*Svenska folkskolan i Jakobstad*) aloitti vuonna 1873 toimintansa kaupungintalon tiloissa. Ensimmäisenä lukuvuotena koulussa oli 114 oppilasta. Kansakoulu siirtyi Marian kansakoulun (nyk. Marjalan tarha) tiloihin Alholminkadulle syksyllä 1874.

5. syyskuuta 1904 aloitti toimintansa Pietarsaaren suomenkielinen kansankoulu kaupungintalon tiloissa. Suomen ensimmäinen tykistökoulu perustettiin Pietarsaareen vuonna 1918.

Talvisodan alettua 1939 Pietarsaaressa tehostettiin väestönsuojelua, ja useisiin kouluihin perustettiin sotasairaaloita.

1960-luvulla toimintansa aloittivat keskusammattikoulu, kauppakoulu ja Lannäslundin maatalouskoulut.

Vuonna 1973 alkoi kaupungin ruotsinkielisissä kouluissa peruskoulukokeilu.

Pietarsaaressa aloitettiin kielikylpyopetus vuonna 1992.

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015

### Viitteet
Susan Duinhoven

**Susan Duinhoven** (s. 6. heinäkuuta 1965 Amsterdam) on hollantilainen yritysjohtaja, joka toimi Sanoman toimitusjohtajana vuosina 2015–2023. Kevään 2020 yhtiökokouksessa Duinhoven valittiin Koneen hallitukseen. 

## Keskeinen työkokemus
* Koninklijke Wegener, toimitusjohtaja 2013–2015
* Thomas Cook Group, Länsi-Euroopan toimintojen toimitusjohtaja 2012–2013
* Benelux & New Acquisitions Europe, toimitusjohtaja ja johtoryhmän puheenjohtaja 2008–2010
* De Gule Sider, toimitusjohtaja 2005–2007
* De Telefoongids, operatiivisesta toiminnasta ja markkinoinnista vastaava johtaja 2002–2005

## Lähteet
Rautarintama

**Rautarintama** () oli Weimarin Saksassa vuosina 1931–1933 toiminut antifasistinen ja antikommunistinen puolisotilaallinen organisaatio, jonka taustalla vaikutti Saksan sosiaalidemokraattinen puolue (SPD). Sen päävastustaja oli natsipuolueen taistelujärjestö Sturmabteilung, mutta Rautarintama kävi yhteenottoja myös Saksan kommunistisen puolueen organisoiman Antifaschistische Aktionin kanssa.

## Historia
Rautarintama perustettiin Nürnbergissä 23. joulukuuta 1931 vastavoimaksi aikaisemmin lokakuussa syntyneelle Saksan äärioikeistolaisten liikkeiden yhteenliittymälle Harzburger Frontille. Sosialidemokraattisen puolueen lisäksi sen toimintaa olivat käynnistämässä keskusammattiliitot Allgemeiner Deutscher Gewerkschaftsbund ja Allgemeiner freier Angestelltenbund, liberaali Reichsbanner-järjestö sekä työläisurheiluliitto Arbeiter-Turn- und Sportbund. Rautarintaman tarkoituksena oli muodostaa SPD:n nuorisojärjestöstä, Reichsbannerista, ammattiliitoista ja työläisurheiluseuroista koostunut yhtenäinen totalitarismin vastainen rintama. Vuonna 1932 Saksan kommunistisen puolue perusti Rautarintaman vastavoimaksi oman organisaationsa Antifaschistische Aktionin.

Rautarintaman toiminta käsitti muun muassa mielenosoituksia ja joukkokokouksia. Järjestön keskeisiin tehtäviin kuului myös sosialidemokraattien vuoden 1932 valtiopäivävaalien kampanjointi, ja kevään 1932 presidentinvaaleissa se tuki Adolf Hitlerin vastaehdokasta Paul von Hindenburgia. SPD:n johto halusi pitää järjestön vakivallattomana, mutta katutasolla sen jäsenet osallistuivat natseja ja kommunisteja vastaan käytyihin yhteenottoihin.

Rautarintaman toiminta päättyi 11. maaliskuuta 1933, kun valtaan nousseet natsit kielsivät järjestön.

## Tunnus
Rautarintaman tunnus *Drei Pfeile* (Kolme nuolta) muodostuu kolmesta alavasemmalle osoittavasta nuolesta. Tunnuksen suunnitteli Saksassa vaikuttanut venäläinen sosiologi Sergei Tshahotin. SPD käytti tunnusta myös vuoden 1932 valtiopäivävaalien kampanjajulisteessaan, ja Saksan ulkopuolella symbolin omaksuivat 1930–1940-luvuilla useat muut sosialidemokraattiset ja antifasistiset organisaatiot.

2000-luvulla kolmen nuolen symbolin ovat ottaneet käyttöönsä äärioikeistolaista alt-right-liikettä vastustavat yhdysvaltalaiset antifasistit. Tunnus on nähty muun muassa MLS-liigan jalkapallo-otteluissa, ja elokuussa 2019 liiga kielsi kannattajaryhmiltä symbolin käytön poliittisena.

## Katso myös
*Republikanischer Schutzbund
*Roter Frontkämpferbund

## Lähteet

## Aiheesta muualla
Hondo, yksinäinen vaeltaja

**Hondo, yksinäinen vaeltaja** (engl. *Hondo*) on vuonna 1953 valmistunut yhdysvaltalainen lännenelokuva, jonka on ohjannut John Farrow. Pääosissa esiintyvät John Wayne, Geraldine Page, Ward Bond, Lee Aaker ja Leo Gordon. Elokuvan käsikirjoitus perustuu Louis L’Amourin lännenkertomukseen *The Gift of Cochise* (1952), jonka pohjalta hän seuraavana vuonna julkaisi bestseller-romaaninsa *Hondo*. Kirja on sittemmin valittu moneen kertaan yhdeksi parhaista lännenromaaneista. Geraldine Page sai Oscar-ehdokkuuden parhaan naissivuosan esittäjän roolistaan tässä yhdessä ensimmäisistä elokuvistaan.

## Juoni
Yksinäinen ratsastaja Hondo Lane (John Wayne) suojelee syrjässä asustavaa itsepäistä naismaanviljelijää Angie Lowea (Geraldine Page), joka ei intiaanien uhkaavista varoituksista huolimatta suostu poistumaan kotitilaltaan. Hondosta tulee myös eräänlainen isähahmo Angien nuorelle pojalle Johnnylle (Lee Aaker). Angie odottaa sinnikkäästi raakaa aviomiestään Ediä (Leo Gordon) palaavaksi. Samalla hän kuitenkin kietoutuu yhä enemmän häntä auttavan muukalaisen eli Hondon pauloihin. Hondo on kovien kokemustensa karaisema mies, jonka sydän silti taipuu myös sympatiaan ja rakkauteen.

## Lähteet

## Aiheesta muualla
*
Richard Hamming

**Richard Wesley Hamming** (11. helmikuuta 1915 Chicago – 7. tammikuuta 1998 Monterey) oli yhdysvaltalainen matemaatikko.

Hammingille myönnettiin Turing-palkinto vuonna 1968. Palkinnon perusteina ovat mainittu työ numeeristen menetelmien ja virheen tunnistavien ja virheen korjaavien koodien parissa. Hamming on parhaiten tunnettu työstään Bell Labsissa virheen havaitsevien ja korjaavien koodien parissa, jonka paperi *Error detecting and error correcting codes* ilmestyi huhtikuussa 1950 *[[Bell System Technical Journal]]issa*.

Hamming työskenteli Los Alamosissa vuonna 1945 Manhattan-projektin aikaan ja oli vastuussa IBM:n tietokoneita edeltävistä laskukoneista.

Hammingin mukaan on nimetty muun muassa Hamming-koodi ja Hammingin etäisyys.
IEEE Richard W. Hamming -mitali on nimetty hänen mukaansa.

## Lähteet
Michael O. Rabin

**Michael O. Rabin** (s. 1. syyskuuta 1931 Breslau, Saksa, nykyisin Wrocław, Puola) on tietojenkäsittelytieteilijä. 

Rabinille on myönnetty Dana Scottin kanssa Turing-palkinto vuonna 1976 heidän yhteisestä tutkimusartikkelistaan *Finite Automata and Their Decision Problem*, joka esitteli epädeterminististen koneiden käsitteen.

Rabin tunnetaan myös Miller–Rabin testialgoritmista, jolla selvitetään, onko numero alkuluku. Rabin kehitti myös asymmetrisen kryptauksen muodon, joka tunnetaan nimellä Rabin-kryptojärjestelmä.

## Lähteet

## Aiheesta muualla
* Michael O. Rabin
Bhupesh Baghel

**Bhupesh Baghel** (s. 23. elokuuta 1961) on intialainen poliitikko, joka toimi Chhattisgarhin osavaltion pääministerinä vuosina 2018–2023. Hän johti Intian kongressipuolueen Chhattisgarhin paikallisosastoa vuodesta 2014 alkaen. Hän toimi osavaltion lainsäätäjänä vuosina 1993–2003 ja ministerinä Ajit Jogin osavaltiohallituksessa 2000–2003.

Ajit Jogin virkakauden päätyttyä valta vaihtui vaaleissa Intian kansanpuolueen Raman Singhille, jonka jälkeen Baghel toimi opposition varajohtajana 2003–2008. Kongressipuolue pysyi oppositiossa vuoteen 2018 saakka, jolloin vaalivoiton myötä Baghel tuli osavaltion pääministeriksi. Hänen ansionaan pidetään vaalivoittoa, jonka myötä kongressipuolue sai 68 paikkaa Chhattisgarhin 90-paikkaisesta osavaltioparlamentista. Baghel kuuluu Chhattisgarhissa vaikutusvaltaiseen kurmiyhteisöön, jonka myötä hän on alhaiskastisten suosiossa.

Chhattisgarhin pääministerinä Baghel antoi lausunnon, jonka mukaan aliravitsemus on suurempi uhka Chhattisgarhille kuin naxaliitit. Hän lupasi myös parantaa adivasien pääsyä terveydenhuollon pariin sekä ilmoitti hallituksensa palauttaneen maata takaisin heille.

## Lähteet

## Aiheesta muualla
Tiamatsoli

**Tiamatsoli** eli **metimatsoli** (C4H6SN2) on imidatsolijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä kilpirauhasen liikatoiminnan hoitoon. Tiamatsoli kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Huoneenlämpötilassa tiamatsoli on valkoista tai kellertävää kiteistä ainetta. Se liukenee erittäin hyvin veteen, etanoliin ja kloroformiin ja hieman dietyylieetteriin. Tiamatsolin vaikutusmekanismi perustuu siihen, että se estää tyroperoksidaasiin toimintaa. Tällöin kilpirauhanen ei kykene muodostamaan tyrosiinista tyroksiinia ja trijodityroniinia. Tiamatsoli metaboloituu ihmisen maksassa. Karbimatsolista muodostuu ihmiselimistössä tiamatsolia eli se on tiamatsolin aihiolääke. Tiamatsolia käytetään kilpirauhasen liikatoiminnan hoitoon. Ihmisten lisäksi tiamatsolia käytetään kilpirauhasen liikatoiminnan hoitoon myös kissoilla.

## Haittavaikutukset
Tyypillisimmät haittavaikutukset ovat ruuansulatuskanavan oireet, ihottuma, kuume, nivelkivut ja imusolmukkeiden suurentuminen. Vakavampia haittavaikutuksia ovat myrkyllisyys maksalle ja valkosolujen määrän vähentyminen veressä eli agranulosytoosi. Tiamatsoli voi myös aiheuttaa sikiöille epämuodostumia, mikäli sitä käytetään raskauden aikana.

## Valmistus
Tiamatsolia valmistetaan metyyli-isotiosyanaatin ja aminoasetaldehydin dietyyliasetaalin välisellä reaktiolla.

## Lähteet
Valtari (kauppakeskus)

**Kauppakeskus Valtari** on kauppakeskus, joka sijaitsee Kouvolan keskustassa aivan matkakeskuksen tuntumassa. Valtari on rakennettu 1970-luvulla ja siihen on tehty peruskorjaus vuosina 2015 ja 2017. Valtari sijaitsee Hallituskadun ja Kouvolankadun välissä liikekeskustan itäosassa. Kauppakeskuksessa toimivat muun muassa K-Supermarket Valtari, Alko, apteekki, Kotipizza, Tiimari ja muita pienempiä liikkeitä. Kaikki liikkeet sijaitsevat katutasolla 1. kerroksessa ja niiden yläpuolella toisessa kerroksessa on pysäköintihalli. Valtarissa toimi vuoteen 2017 asti myös FunFit-kuntosali, joka joutui muuttamaan uuden K-Supermarketin tieltä. Valtarissa sijainnut Suomen viimeinen Tiimari sulki ovensa huhtikuussa 2025. Supermarket avattiin lokakuussa 2017. Kouvolan keskustassa aikaisemmin toiminut K-Supermarket Sipatti lakkautettiin marraskuussa 2016. Taito-shop lopetti loppuvuodesta 2024. Valtarin ensimmäiset liikkeet olivat Stockmann ja Suomen Yhdyspankki.

## Lähteet
Kanta (ainejärjestö)

**Kanta ry** on Turun yliopiston ylioppilaskunnan (TYY) alajärjestö ja suomen kielen opiskelijoiden ainejärjestö, joka on perustettu vuonna 1961. Kanta on yksi Turun suurimmista humanistisista ainejärjestöistä. Sen toimintaan kuuluvat opiskelijoiden edunvalvonta ja vapaa-ajan toiminnan järjestäminen.

## Katso myös
* Fenniks

## Lähteet